Diari Oficial de la Generalitat Valenciana


Sumari del DOGV 3488, del 05-05-1999 (1999/3073)

RESOLUCIÓ de 15 de març de 1999, de la Direcció General de Treball, per la qual es disposa el registre i la publicació de l'acta primera de la Comissió Negociadora del Conveni Col·lectiu per al Sector Privat de Residències per a la Tercera Edat a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3488

Data del DOGV
:   05-05-1999

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1999/3073


Data del document
:   15-03-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * equipament social
    * tercera edat
    * conveni col·lectiu

RESOLUCIÓ de 15 de març de 1999, de la Direcció General de Treball, per la qual es disposa el registre i la publicació de l'acta primera de la Comissió Negociadora del Conveni Col·lectiu per al Sector Privat de Residències per a la Tercera Edat a la Comunitat Valenciana. [1999/3073]
  
Vista l'acta primera de la Comissió Negociadora del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana, sobre correcció d'errades de l'acta de la Comissió Negociadora de 27 d'octubre de 1998, publicada en el DOGV núm. 3.407 de 7 de gener de 1999, presentada davant la Direcció General de Treball el dia 4 de març de 1999, firmada en data 1 de març de 1999, per la part empresarial per les associacions empresarials AERTE i RENOVA; i per l'altra part, per la dels treballadors, per la FSP-UGT-PV i la CS de CCOO-PV; i de conformitat amb allò que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball; esta Direcció General de Treball, de conformitat amb les competències que té transferides segons el Reial Decret 4.105/1982, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i el depòsit del text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 15 de març de 1999.- El director general de Treball: Román Ceballos Sancho
  
Acta primera de la Comissió Negociadora del Conveni Col·lectiu Laboral per al sector privat de residències per a la Tercera Edat a la Comunitat Valenciana.
  
Assistents:
  
Part patronal:
  
AERTE (Sra. Brigitte Boghemans Rovira, Sr. Rafael Marco Cortés, Sr. José Carlos Mora Díaz).
  
Assessors: Sr. Carlos Masip Abad i Sr. Antonio Blanco Trigo.
  
RENOVA: Sr. Francisco Tebar Belmonte i Sr. José Luis Soto Ros de Ursinos.
  
Assessor: Sr. José Pastor Gasco.
  
Part social:
  
UGT (Sra. Isabel Martínez Tercero, Sra. Concepción Aranda Rodríguez i Sra. Mª Josefa Bertomeu Giner.
  
Assessors: Sr. Eugenio Negrete Fernández-Pinilla i Sr. Rafael Noguera López.
  
CCOO: Sra. Mª Carmen Seijas Taboada i Sra. Mª Antonia García Rincón.
  
Assessors: Sr. Jesús Romero Morata, Sra. Consuelo Egea Folgado i Sra. Eusebia Fernández Lara.
  
Reunits a València, en la seu d'AERTE, situada al carrer Virgen de la Cabeza, 64,1-3a, el dia 1 de març de 1999, la Comissió Negociadora composta per les persones indicades al marge per a procedir la Negociació del Conveni Col·lectiu Laboral de Residències Privades per a la Tercera Edat a la Comunitat Valenciana.
  
Les parts es reconeixen mútua legitimitat i establixen que la Comissió Negociadora estarà composta per deu membres, cinc per cada una de les parts (social i patronal).
  
Així mateix cada una de les parts es repartixen proporcionalment la representativitat. La part social en virtut del nombre de delegats i delegades en el sector, i la part patronal en virtut del nombre d'empreses associades i treballadors empleats. La Comissió Negociadora queda amb la composició al marge indicada.
  
Ha actuat com a presidenta d'esta reunió la Sra. Brigitte Boghermans i com a secretària la Sra. Mª Antonia García.
  
En la present reunió s'acorda:
  
1. Procedir a la següent correcció d'errades:
  
Havent observat que en l'acta de la Comissió Negociadora de 27 de gener de 1998, publicada en el DOGV núm. 3.407 de 7 de gener de 1999, l'acord 1r
  
On diu:
  
«1r. Prorrogar el Conveni Col·lectiu Laboral per al Sector Privat de Residències per a la Tercera Edat a la Comunitat Valenciana per a l'any 1998, excepte l'article 13, que quedarà redactat de la següent forma:»;
  
Ha de dir:
  
«1r. Prorrogar el Conveni Col·lectiu Laboral per al Sector Privat de Residències per a la Tercera Edat a la Comunitat Valenciana per a l'any 1998, afegint a l'article 13 el següent paràgraf:»
  
2. Modificar el segon paràgraf de l'article 13, per adaptar-lo a la legislació vigent, que queda redactat amb el següent text: «Els contractes eventuals que es concerten per atendre les circumstàncies del mercat (acumulació de tasques, excés de comandes), previstos en l'article 15.1.b del Text Refós de la Llei de l'Estatut dels Treballadors, podran tindre una duració màxima de 13 mesos dins d'un període de 18 meses, i no es podrà contractar un altre treballador o treballadora per al mateix lloc de treball pel qual s'haja realitzat un contracte d'esta modalitat fins, com a mínim, un any després d'haver acabat el dit contracte. En cas de fer-ho, el contracte així realitzat es convertirà automàticament en indefinit. Si se subscriu per un període inferior, podrà prorrogar-se fins al màxim».
  
3. Fixar data per a la següent reunió per al dia 22 de març a les 16.30 hores en la seu d'AERTE.
  
4. Autoritzar la Sra. Consuelo Egea Folgado amb DNI núm. 83.319.268, per al registre, depòsit i posterior publicació de la present acta.
  
De conformitat amb el que s'ha reflectit firmen al peu:
  
Per la part patronal Per la part social
  
Dª Brigitte Boghemans Rovira Dª Isabel Martínez Tercero
  
D. Rafael Marco Cortes Dª Mª Carmen Seijas Taboada
  
D. Carlos Masip Abad Dª Mª Antonia García Rincón